Artidax

> " *En ø af sort sand og takkede klipper, vulkanske tinder og sære Rahier, der slingrede og trillede gennem himlen, dukkede frem fra tågen. På trods af det skarpe lys, der spillede i vandet omkring den, så øen ud til at ligge i evig skygge.*"
> — Fortælleren, *Frygtens Føderation*
>
>

**Artidax** er en ø i det matoranske univers og en del af den vestlige kæde af de sydlige øer.

## Historie

Artidax blev skabt af de Store Væsener under konstruktionen af det det matoranske univers.

Efter Den Matoranske Borgerkrig, blev Makutaen Spiriah udpeget til at overvåge området.

Da Makuta Krika og Spiriah blev beordret af Teridax til at dræbe Miserix, var Krika barmhjertig og fængslede ham i stedet på Artidax. Krika placerede mange Rahier, fælder og særlige forsvarskræfter stærke nok til at stoppe en undslippende Makuta og forhindre enhver Makuta i at komme ind på øen for at dræbe Miserix.

Toa Nuvaerne Tahu og Kopaka blev instrueret i at afdække vulkanerne i området og reddede dermed ubevidst Miserix. Kort efter førte Brutaka et hold bestående af Roodaka, Takadox, Spiriah, Vezon og Lariska (og tidligere Carapar) dertil for at redde Miserix.

Da holdet ankom til Artidax, forsøgte sandet på stranden at suge Spiriah ned i dets dybder, men Roodaka muterede sandet til en gruppe ildflyvere. Holdet fortsatte derefter forsigtigt op på et bjerg, hvor de gik ind i en tunnel. Indgangen var rigget til med en knivtynd lian strakt hen over tunnelen, som skulle udløse et stenskred. Holdet gik ind i tunnelen og undgik lianen, men Takadox skar den over med sit sværd, da de alle de andre var nået derind, og indfangede dem dermed.

Efter Takadox fangede holdet, forsøgte Vezon at snige sig væk, men blev fanget af Lariska. Holdet stødte derefter på en bro, der strakte sig hen over en kløft, der var fyldt med, hvad der lignede mærkelige forvredne planter, men som viste sig at være en slags insekter. Disse insekter samlede sig i sværme i begge ender af broen, men Roodaka muterede dem for at få holdet igennem dem.

Holdet trængte ind i rummet, hvor Miserix sad fængslet, og præsenterede dem selv. Efter at have dræbt Spiriah tillod Miserix dem at befri ham. Da han blev løsladt fra sine bånd, bragte Miserix siden af ​​bjerget ned og tog resten af ​​holdet væk fra øen. Inden han tog afsted, lovede han en dag at vende tilbage og udslette Artidax.

Takadox var i mellemtiden ikke nået langt væk, idet båden var smadret på vej ud fra øen. Han blev efterladt strandet, og nogen tid senere så han to skabninger placere et apparat på vulkanen, en der ville udløse et udbrud.

Helryx fik senere leveret Visorakernes Hjerte til Toa Mahrierne, hvoraf Jaller, Hahli og Nuparu derefter tog det med til Artidax i håb om at bringe horden til Artidax og ødelægge den for altid. Ved ankomsten fandt de Takadox, som efter at have fået at vide, hvorfor de var kommet dertil, hypnotiserede dem og stjal deres båd. De tre Toaer blev efterladt på Artidax' sand, med tusindvis af Visoraker på vej til dem. Jaller blev dog vækket af et telepatisk ryk fra Makuta Teridax. Han vækkede sine partnere, og de tre flygtede fra Artidax.

Mens de gjorde det, gik en eksplosion i gang, og vulkanen gik i udbrud. Hele Visorak-horden blev dræbt af eksplosionen.

Efter Teridax' død og masseevakueringen af det matoranske univers blev Artidax skilt ad sammen med alle andre steder inde i universet.

## Landskab

Artidax er en ø langt sydpå i det matoranske univers, der ser ud til altid at være omgivet af skygger, med mærkelige Rahier flyvende i himlen. Øen er dækket af sort sand, der kommer til live og sluger enhver Makuta, der forsøger at gå tværs over øen.

På øen er der også aktive vulkaner, hvor Miserix sad fængslet. Den eneste måde at komme ind i vulkanen er at rejse gennem en tunnel placeret på siden af et bjerg. Der går en tynd lian på tværs af åbningen, der, hvis den skæres over, frigiver en lavine af sten, der blokerer tunnelåbningen. Nede i tunnelen er der en stor hule, som kun kan kommes igennem ved at krydse en bro lavet af fibrøs protodermis. I hulen bor flyvende Rahier med seks øjne og karmominrøde insekt-Rahier. Bagved broen er en tunnel, der fører til rummet, hvor Miserix var lænket til gulvet. Dette kammer blev delvist ødelagt, da Miserix bragte en del af bjerget ned for at flygte.

## Beboere

### Rahier

* Klakker
* Ildflyvere

## Trivia

* Artidax var oprindeligt navnet på Mutrans Mutationens Kanohi. Men efter at have set, at Chirox- og Mutran-sættene indeholdt den samme maske, kasserede BIONICLE-bogs- og tegneserieforfatter Greg Farshtey ideen om "Kanohi Artidax," og den blev droppet fra historien for at undgå forvirring.

## Optrædener

* *BIONICLE Legends 11: The Final Battle* **(NN)**

**Guides**
* *BIONICLE: Makuta's Guide to the Universe*
* *Toa Nuva-bloggen* **(NN)**
* *Frygtens Føderation*
* *Skæbnekrigen* **(N)**
* *Beboere i mørket*

## Referencer

1. ↑ 1,0 1,1 "Kapitel 7."

*Frygtens Føderation*.
2. ↑ "Notat 8."

*Toa Nuva-bloggen*.
3. ↑ "Kapitel 1."

*Frygtens Føderation*.
4. ↑ "Kapitel 8-9."

*Frygtens Føderation*.
5. ↑ "Kapitel 10."

*Frygtens Føderation*.
6. ↑ "Kapitel 4."

*Beboere i mørket*.
7. ↑ "Kapitel 4-6."

*Beboere i mørket*.
8. ↑ "Kapitel 6."

*Beboere i mørket*.
9. ↑ "Official Greg Quotes," side 4, opslag 130. BZPower.
10. ↑ "Chat with Greg Farshtey," side 426, opslag 10878435. LEGO Message Boards.
11. ↑ BIONICLE Bios - Mutran, BIONICLE.com (dansk)

en:Artidax
de:Artidax
fr:Artidax
es:Artidax